اسلام آباد : جسٹس مسرت ہلالی بطور جج سپریم کورٹ آ ف پاکستان سوغند ہلک۔ چیف جسٹس آف پاکستان جسٹس عمر عطاء بندیال جسٹس مسرت ہلالی آن سوغند ہلک۔ سوغندی دود جمعہ نادے آداڑے عدالت عظمیٰ ٹی سیریمونیل ہال اٹی اڈ ہلک۔ پروقار دود اٹ سپریم کورٹ آف پاکستان نا جج صاحب آک، بارکونسلز نا نمائندہ غاک، وکیل برادری و میڈیا نمائندہ غاک بشخ ہلکر۔ یات سلے کہ جسٹس مسرت ہلالی ءِ پشاور ہائی کورٹ نا اولیکو زالبول چیف جسٹس مننگ نا شرفمندی دوئی ءِ، وخت اس کہ سپریم کورٹ اٹی او ارٹ میکو زالبول جج مریک۔ داکان مست جسٹس عائشہ اے ملک ملکی تاریخ اٹ اولیکو وار سپریم کورٹ آف پاکستان اٹ تعینات مروک آ اولیکو زالبول جج ءِ۔
(اے پی پی)
